  Анжелика Тихонова корреспондент 27-тӥ куарусёнлы Удмуртиын коронавирус инфекциен 229 выль черламъёсты пусйизы. Висьыны усемъёс пӧлын 39 пиналъёс но 65 арессэс ортчем 62 арлыдоос. Со сярысь элькунысь оперативной штаб ивортӥз. Диагноззы Ижкарын 131 улӥсьёслэн зэмаз, Глазкарын – 17, Сарапулын – 16, Воткаын – 11, Кияса ёросын – сизьым, Вотка, Ува ёросъёсын – быдэн куать, Сюмси, Кизнер ёросъёсын – быдэн вить, Шаркан ёросын – ньыль, Можгаын, Грак, Можга, Сарапул ёросъёсын – быдэн куинь, Дэри ёросын – кык, Алнаш, Балезино, Глаз, Камбарка, Пичи Пурга, Юкаменск, Якшур-Бӧдья ёросъёсын – быдэн одӥг. 110 адями висёнэз вормиз. 18 мурт кулӥз. Кышномуртъёслы 68, 72, 79, 80, 81, 82, 83, 86 арес вал, воргоронъёслы – 34, 37, кыкезлы 59, 62, кыкезлы 67, 84, кыкезлы 87 арес Туннэ нуналлы Удмуртиын коронавирусэн 52 сюрс 726 черлан учыр лабораториосын зэматэмын. 42 сюрс 468 адями йӧназ. 1 сюрс 960 мурт улонысь кошкиз. Али 400-эзлэн висисьёслэн тазалыксы секыт. Берло нуналскын элькунын коронавирус инфекцилы 7 сюрс 578 эскеронъёс ортчытӥзы.  Тегъёс: Тазалык Ижкар Удмуртия коронавирус  